**คำอธิบายรายวิชา**

**กลุ่มสาระการเรียนรู้คณิตศาสตร์ ชั้นมัธยมศึกษาปีที่ 6**

**รหัสวิชา ค30235 รายวิชา ทักษะคณิตศาสตร์ 5**

**จำนวน 0.5 หน่วยกิต เวลา 20 ชั่วโมง**

**สาระที่ 1 จำนวนและพีชคณิต**

**มาตรฐาน ค1.2** เข้าใจและวิเคราะห์แบบรูป ความสัมพันธ์ ฟังก์ชัน ลำดับและอนุกรม และนำไปใช้

**ตัวชี้วัด**

1. ค1.2 ม.5/2เข้าใจและนำความรู้เกี่ยวกับลำดับและอนุกรมไปใช้

2. ค1.2 ป.6/1 แสดงวิธีคิดและหาคำตอบของปัญหาเกี่ยวกับแบบรูป

**คำอธิบายรายวิชา**

**ศึกษา**ความรู้พื้นฐานทางคณิตศาสตร์ เรื่อง **ลำดับจำกัดและอนุกรมจำกัด** ลำดับและการหาพจน์ทั่วไปของลำดับจำกัด ลำดับเลขคณิตและลำดับเรขาคณิต อนุกรมเลขคณิตและอนุกรมเรขาคณิต **ความสัมพันธ์ของแบบรูป** แบบรูปและความสัมพันธ์ การแก้ปัญหาเกี่ยวกับแบบรูป **โดยใช้**ทักษะกระบวนการทางคณิตศาสตร์ **เพื่อ**ให้ผู้เรียนมีความสามารถในการแก้ปัญหา การสื่อสารและการสื่อความหมายทางคณิตศาสตร์ การเชื่อมโยง การให้เหตุผล และการคิดสร้างสรรค์ **อีกทั้งยัง**เกิดสมรรถนะความสามารถในการสื่อสาร ความสามารถในการคิดแก้ปัญหา ความสามารถในการใช้ทักษะชีวิต และความสามารถในการใช้เทคโนโลยี **พร้อมทั้ง**มีคุณลักษณะอันพึงประสงค์ในด้าน ซื่อสัตย์สุจริต มีวินัย ใฝ่เรียนรู้ อยู่อย่างเพียงพอ มุ่งมั่นในการทำงาน มีจิตสาธารณะ และมีเจตคติที่ดีต่อคณิตศาสตร์ **เสริมสร้าง**ทักษะการเรียนรู้ในศตวรรษที่ 21 ด้าน Arithmetic – การคิดเลขเป็น และ Critical Thinking and Solving Problem